turjo4nis/wikipedia-bn-dump-20250701 huggingface dataset:
খবিরুজ্জামান

শহীদ খবিরুজ্জামান (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ খবিরুজ্জামানের বাড়ি  রাজবাড়ী জেলার  পাংশা উপজেলার বাহাদুরপুর ইউনিয়নের কাজীপাড়া গ্রামে। তার বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন।

কর্মজীবন 
খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট।

মুক্তিযুদ্ধে ভূমিকা 
১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশ্যে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাদের রাতে চলাচল করতে হয় আর যাত্রাপথও তাদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তারা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তারা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তার টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তারা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তারা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৫১-এ জন্ম
১৯৭১-এ মৃত্যু
১৯৭১-এ শহীদ মুক্তিযোদ্ধা
রাজবাড়ী জেলার ব্যক্তি
কুশ (প্রজাপতি)

কুশ (বৈজ্ঞানিক নাম: Hestina nama) যার শরীর ও ডানা কালচে খয়েরি রঙের, ডানায় নীলচে ধূসর সরু ডোরা দেখা যায়। এরা বড় আকারের প্রজাপতি। কুশ ‘নিমফ্যালিডি’ পরিবারের সদস্য এবং ' অ্যাপাটুরিনি' উপগোত্রের অন্তর্ভুক্ত।

আকার 

কুশ এর প্রসারিত অবস্থায় ডানার আকার ৯৫-১০৫ মিলিমিটার দৈর্ঘের হয়।

উপপ্রজাতি 
ভারতে প্রাপ্ত কুশ এর উপপ্রজাতি হল-
  Hestinalis nama nama Doubleday, 1844 – Sylhet Circe

বিস্তার 
হিমালয় এর ২২০০ মিটার উচ্চতা পর্যন্ত এদের দেখা মেলে ফেব্রুয়ারি থেকে ডিসেম্বর পর্যন্ত।  হিমালয়ের পূর্বাঞ্চলে এদের অনেক বেশি দেখা যায়, সিমলা থেকে পূর্বে আসাম পর্যন্ত। নেপালএর ১৮০০ থেকে ৭৩০০ ফুট অবধি এদের দেখা যায়। এছাড়া মায়ানমার, তাইল্যান্ড, মালয়েশিয়া এবং পশ্চিম চিন এও কুশদের দেখা মেলে।

বর্ণনা

এদের ডানা কালচে খয়েরি রঙের হয়, তার উপর প্রায় সমান্তরাল অনেকগুলি নীলচে ধূসর রেখা ডানার প্রান্ত অভিমুখে অবস্থিত। মাঝ আঁচলে অথবা তার বাইরের দিকে অনেকগুলি তিরচিহ্ন দেখা যায় তবে সেগুলির মাথা ভিতর দিকে নির্দেশ করে। প্রান্ত বরাবর দু'সারি বিন্দু দেখা যায়। পিছনের ডানাতে লালচে বাদানি রঙ এর আধিক্য দেখা যায়। তার উপরে নীলচে ধূসরের টানা দাগ এবং বিন্দু থাকে।

সাদৃশ্য প্রজাপতি 

পুরুষ এবং স্ত্রী কুশ প্রজাপতি উভয়ই ছিটমউল প্রজাপতিকে নকল অথবা অনুকরণ করে। এদের সাথে ছিটমউল এর পার্থক্য হল কুশ এর উপরের ডানার হাল্কা দাগগুলি অপেক্ষাকৃত অনেক সরু এবং সামনের ডানার চাস্ট নাট বর্ণের (খয়েরি এবং হলুদের মিশ্রণ) দাগগুলি ছিটমউল এর তুলনায় অনেক সরু এবং ফ্যাকাশে।

আচরণ 

এরা খুব দ্রুতবেগে ওড়ে, তবে মাঝেমধ্যেই এদের শূন্যে ভাসমান অবস্থায় ডানা ঝাপটাতে দেখা যায় এবং এই সময় এদের মিল্ক উইড প্রজাপতিদের সাদৃশ মনে হয়। কুশরা খোলামেলা উপত্যকা এবং জংগলের প্রান্তদেশে এদের ওড়াওড়ি করতে দেখা যায়। এই প্রজাতির প্রজাপতিরা খুব পাকা ফল এবং ফুলে বসতে ভীষণ পছন্দ করে। পুরুষ কুশরা মাড পাডল এর উদ্দেশ্য ভিজে মাটি অথবা ভিজে ছোপযুক্ত জায়গায় বসে। প্রায়শই এদের নিচু ঝোপঝাড়ে, ঘাসের মাথায় বসে অল্প কিছুখন এর জন্য রোদ পোহায়। এদের ফুলের প্রতি আসক্তি দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
পাঠ ভবন

পাঠ ভবন একটি মিশ্র মাধ্যম সহ-শিক্ষা বেসরকারী স্কুল। এটি কলকাতায় অবস্থিত। এটি পশ্চিমবঙ্গ মাধ্যমিক ও উচ্চ মাধ্যমিক বোর্ডে অধিভুক্ত।  এটা ২৮ জুন ১৯৬৫ সালে প্রতিষ্ঠিত হয়।

ইতিহাস
বিদ্যালয়টির নামকরণ করা হয়েছিল বিশ্বভারতী বিশ্ববিদ্যালয়ের বিশ্ববিদ্যালয় বিদ্যালয়ের (যার নাম পাঠ ভাবনা)। এটি রবীন্দ্রনাথ ঠাকুর দ্বারা শুরু করা শিক্ষাব্যবস্থার পাশাপাশি জাতীয় আন্দোলনের আরও প্রগতিশীল বৈশিষ্ট্য দ্বারা অনুপ্রাণিত হয়েছিল। এটি গুরুসদয় দত্তের ব্রতাচারী আন্দোলনের দ্বারাও প্রভাবিত হয়েছিল, বিদ্যালয়টি সত্যজিৎ রায়ের সভাপতিত্বে পাঠ ভবন সোসাইটি প্রতিষ্ঠা করেছিল। সুশোভন সরকার, কলকাতা হাইকোর্টের বিচারক ছিলেন তরুণ বোস এবং চক্ষু বিশেষজ্ঞ অমিয় বোস রায়কে স্কুল স্থাপনে সহায়তা করেছিলেন। এমনকি স্কুল লোগো ডিজাইন। রবীন্দ্রসংগীতের ঘনিষ্ঠ জ্যোতিরিন্দ্র মৈত্র লিখেছিলেন বিদ্যালয়ের সঙ্গীত, 'আমাদের পাঠভবন'। বিদ্যালয়ের প্রতিষ্ঠানে মুখ্য ভূমিকা পালনকারী অন্যরা হলেন, মীরা দত্ত গুপ্ত, উমা শেহনোবিস, যার নির্দেশনায় একদল শিক্ষক বিদ্যালয়ের প্রথম অধ্যক্ষ হিসাবে নিযুক্ত নন্দিতা মিত্র এবং স্কুলছাত্রী মঞ্জুশ্রী দাশগুপ্তকে আবিষ্কার করেছিলেন। এর প্রথম ভাইস প্রিন্সিপাল। পরবর্তী বছরগুলিতে, বিদ্যালয়ের ব্যবস্থাপনাটি অর্থনীতিবিদ সন্তোষ ভট্টাচার্য্য এবং বরুন দে এর হাতে ছিল উভয়ই এর সাধারণ সম্পাদক ছিলেন।

লক্ষ্য

সাংস্কৃতিক কার্যক্রম

সংগীত 
আমাদের পাঠভবন, 

শিক্ষা ও দীক্ষায়, জ্ঞানে বিজ্ঞানে হেথা।

নবপাঠ করেছি গ্রহণ। 

নূতন পথের দিশা

এখানেই পেয়েছি, 

নূতন সুরের গান।

এখানেই গেয়েছি। 

করি নবতর জ্ঞানের

এ যজ্ঞশালায়

নব নবতর পাঠগ্রহণ।।। 

গুরু হেথা শিষ্যের বন্ধুর মতাে 

পথের দিশারি হয় তাই মােরা নির্ভয় 

ছায়া মহীরুহ স্নেহ পাই অবিরত। 

গুরু শিষ্যের এক পরিবার আমাদের 

গুরু শিষ্যের শ্রদ্ধার সেতু বন্ধের 

নূতন মানুষ-গড়া কর্মশালায়। 

এই পাঠ করেছি গ্রহণ। 

হেথা শিক্ষার সঙ্গী আনন্দ 

হেথা নেই দ্বিধা-সংকোচ-দ্বন্দ্ব, 

হেথা গাছপালা ফুল-ফল। 

ঝরনা নদীর জল, 

পাখিদের গানে ভরা প্রকৃতির অঞ্চল, 

সবেতেই শিক্ষার প্রেরণায় উজ্জ্বল 

নবপাঠ করেছি গ্রহণ ৷৷ 

আগামী দিনের মােরা নাগরিক সৈনিক 

নূতন সমাজ গড়ে তােলার শপথ নিয়ে

সত্যের দীক্ষায় সুস্থ সবল 

ন্যায়নিষ্ঠ মানুষ গড়ে তুলব, 

এ অটল শপথের নব শিক্ষার পাঠ। 

এ ভবনে করেছি গ্রহণ।

হাউস 
স্কুলের শিক্ষার্থীদের চার টি হাউসে রাখা হয়। এই হাউসগুলির নামকরণ চার প্রাচীন ভারতীয় বিশ্ববিদ্যালয় নামে করা হয়েছে। এইগুলি হল:
 নালন্দা (সবুজ)
 তক্ষশীলা (হলুদ)
 উজ্জয়িনী (নীল)
 বিক্রমশীলা (লাল)

লোগো 
স্কুল লোগোটি একটি শিখা উপস্থাপন করে।  এটি সত্যজিৎ রায় দ্বারা ডিজাইন করা।

অবস্থান

References 

১৯৬৫-এ প্রতিষ্ঠিত শিক্ষাপ্রতিষ্ঠান
কলকাতার বিদ্যালয়
১৯৬৫-এ পশ্চিমবঙ্গে প্রতিষ্ঠিত
ভারতের সহ-শিক্ষা বিদ্যালয়
কলকাতার উচ্চ বিদ্যালয় ও মাধ্যমিক বিদ্যালয়
পশ্চিমবঙ্গের প্রাথমিক বিদ্যালয়
ফিদাই

"ফিদাই" () ফিলিস্তিনের জাতীয় সঙ্গীত।

নাম

ফিদাই ( বহুবচন:  ফিদাʾইইয়ুন্‌  বা  ফিদাʾইয়িন্‌ , প্রায়শই ফেদায়িন বা ফেদাইন হিসাবে লেখা হয়) শব্দটির অর্থ "উৎসর্গ" বা "যে নিজেকে উৎসর্গ করে" (ফিদাʾইয়িন্‌ এর একটি আক্ষরিক অনুবাদ হতে পারে "শহিদ")। ফিলিস্তিনি ফেদায়িনরা হলো ফিলিস্তিনি জনগণের মধ্য থেকে আসা স্বাধীনতাকামী যোদ্ধা বা গেরিলা। বেশিরভাগ ফিলিস্তিনিরাই ফেদায়ীনদের "মুক্তিযোদ্ধা" বলে মনে করেন।

ইতিহাস
সঙ্গীতটি ১৯৯৬ সালে ফিলিস্তিন মুক্তি সংস্থা (পিএলও) কর্তৃক জাতীয় সঙ্গীত হিসেবে গৃহীত হয়েছিল, ১৯৮৮ সালের ফিলিস্তিনের স্বাধীনতার ঘোষণার ৩১ নং অনুচ্ছেদের অধীনে "মাওতিনি"-কে প্রতিস্থাপন করে। গানটির গীতিকার সাঈদ আল মুজায়েন ওরফে ফাতা আল থাওরা ("বিপ্লবের বালক") এবং সুরকার মিশরীয় ওস্তাদ আলী ইসমাইল। এটি "ফিলিস্তিনি মুক্তির সঙ্গীত" হিসেবে পরিচিত ছিল।

গানের কথা ও অনুবাদ

টীকা

তথ্যসূত্র

বহিঃসংযোগ 
 মোফা ফিলিস্তিন
 Himnuszok - জাতীয় সংঙ্গীত একটি কণ্ঠ্য সংস্করণ, "Himnusz" ওয়েবসাইট
 ফিলিস্তিন: ফিদাই – তথ্য ও গানের কথাসহ ফিলিস্তিনের জাতীয় সঙ্গীতের অডিও

জাতীয় সঙ্গীত
এশীয় জাতীয় সঙ্গীত
ফিলিস্তিনের জাতীয় প্রতীক
সাঈদ আল মুজায়েন

সাঈদ আল মুজায়েন () (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।

১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।

১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।

১৯৩৫-এ জন্ম
১৯৯১-এ মৃত্যু
২০শ-শতাব্দীর ফিলিস্তিনি কবি
আশদোদের মানুষ
জাতীয় সঙ্গীত লেখক
ফিলিস্তিনি পুরুষ কবি
২০শ শতাব্দীর পুরুষ লেখক
জাতীয় সঙ্গীত রচয়িতা
ফিলিস্তিনি কবি
আলী ইসমাইল

আলী ইসমাইল (, ২৮শে ডিসেম্বর, ১৯২২ - ১৬ই জুন, ১৯৭৪ কায়রো) একজন মিসরীয় সুরকার  এবং ফিলিস্তিনি জাতীয় সঙ্গীতের রচয়িতা ছিলেন।

তার রচয়িত ৩৫০ উপরে মিশরীয় চলচ্চিত্রে ব্যবহার করা হয়েছে।

তথ্যসূত্র 

১৯২২-এ জন্ম
১৯৭৪-এ মৃত্যু
মিশরীয় সুরকার
২০শ শতাব্দীর সুরকার
জাতীয় সঙ্গীত রচয়িতা
শামস আলী কালান্দার

সায়িন ফকির মোহাম্মদ শামস আলী কালান্দার  () একজন খ্যাতিমান সুফি সাধক, ফকির ও কালান্দার ছিলেন। তিনি পাকিস্তানের পাঞ্জাবের ওয়াইসিয়া কাদেরিয়া নওশাহি সুফি ত্বরিকার অনুসারী ছিলেন। তিনি মানুষের মাঝে ইসলামের শিক্ষা এবং আধ্যাত্বিক পথের দীক্ষা প্রচার করতেন।

জীবনী 

শামস আলী কালান্দারের জজীবন বৃত্তান্ত তেঘ এ বেরাহনা নামক একটি গ্রন্থে বর্ণিত হয়েছে।
১৬ বছর বয়সে তিনি শিক্ষা জীবন শুরু করেন। তিনি মাহার শরীফের মৌলভী আহমদ বকসের ককাছ থেকে আরবি, ফিকহ, ফার্সি শিক্ষা গ্রহণ করেন। 
তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন।
এই সময় খাজা মুঈন উদ্দিন চিশতী আজমিরী, বাবা ফরিদউদ্দিন গঞ্জেশাকার প্রমুখ আধ্যাত্বিক ব্যক্তিত্ব স্বপ্নে তাকে স্বাক্ষাত প্রদান করেন। একদিন স্বপ্নে ৪র্থ খলিফা আলি ইবনে আবি তালিব তার ডান হাত ধরেন এবং তাকে ঘুম থেকে ডেকে তুলেন।
পরবর্তীতে তার মুর্শিদ (পীর) হযরত সুলতান বাহু সিয়াল নওশাহির নির্দেশনায় তিনি মারফাতের বিভিন্ন স্তরে উন্নীত হন। তিনি প্রতি মাসে দুই বার পায়ে হেঁটে প্রায় ৮০ মাইল পথ অতিক্রম করে নিজ মুর্শিদের সাথে স্বাক্ষাত করতে যেতেন। তিনি প্রায় ৮ বছর আপন মুর্শিদের সেবায় নিজেকে নিয়োজিত রেখেছিলেন এবং মারফাতের উচ্চতম শিখরে পৌছেঁ ছিলেন।

তিনি পরবর্তীতে ধুলিয়ানা শরীফ নামে একটি ছোট শহরে চলে যান এবং জীবনের শেষ কয়েকটি বছর তিনি শামসবাদের (পুরাতন নাম: রাম প্রসাদ) একটি মসজিদের পাশবর্তী হুজরায় অতিবাহিত করেন। তাকে কালান্দারি ত্বরিকা গ্রহণ করার জন্য আদেশ দেয়া হয়েছিল।

মৃত্যু 
তিনি ১৯৬৬ সালের ৬ সেপ্টেম্বর মঙ্গলবার ৯৩ বছর বয়সে পাকিস্তানের পাঞ্জাবের শামসবাদে মৃত্যুবরণ করেন।
তার দরবারও (মাজার) পাকিস্তানের পাঞ্জাবের শামসবাদে অবস্থিত।

ওরছ
প্রতি বছর দুইবার তার ওরছ পালন করা হয়। ১ম ওরছ পালিত হয় ১৫ মার্চ এবং ২য় ওরছ পালিত হয় ৬ সেপ্টেম্বর। ওরছ খুব জাঁকজমকপূর্ণ পরিবেশে পালিত হয়। দেশের বিভিন্ন অংশ হতে ভক্ত ও অনুসারীরা তার মাজার জিয়ারত করতে আসেন এবং তারা দোয়া ও দরূদ পাঠ করেন। অধিকাংশ ভক্ত অনুসারীরা ফুলের মালা ও আরবি হরফে খচিত সবুজ চাদর নিয়ে উপস্থিত হন। .

তথ্যসূত্র

১৮৭৪-এ জন্ম
১৯৬৬-এ মৃত্যু
পাকিস্তানি কবি
পাকিস্তানি সুফি
ফার্সি ভাষার কবি
সুফি কবি
পাকিস্তানের সুফি মাজার
পাঞ্জাবি ব্যক্তি
পাকিস্তানে সুফিবাদ
পাকিস্তানের মাজার
সুফি মাজার
লাবণ্যপ্রভা দত্ত

লাবণ্যপ্রভা দত্ত (১৮৮৮ ― ৬ জুন, ১৯৭১) ছিলেন  ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
লাবণ্যপ্রভা দত্ত ১৮৮৮ সালে বহরমপুরে পিতার মামার বাড়িতে জন্মগ্রহণ করেন। কিন্তু পিতৃভূমি ছিল মুর্শিদাবাদ এর বহরমপুরে। তার পিতার নাম হেমচন্দ্র রায় ও মাতার নাম কুসুমকুমারী দেবী। স্বামীর নাম ছিল যতীন্দ্রনাথ দত্ত।

রাজনৈতিক জীবন 
জমিদার বাড়ির মেয়ে ছিলেন তিনি, বিভিন্ন অন্যায় দেখে ছোট থেকে প্রতিবাদী হয়েছেন। তার বড় ভাই সুরেন্দ্রনাথ রায়ের দ্বারা তিনি প্রভাবিত হয়েছেন। ১৯০৬ সালে স্বদেশী আন্দোলনে যুক্ত হন। স্বদেশী কাজে যুক্ত ছেলেদের অর্থ দিয়ে সাহায্য করতেন। তিনি নিজের স্বামীকে প্রভাবিত করেছিলেন স্বদেশীভাবাপন্ন করতে। ১৯৩০ সালে তিনি 'আনন্দমঠ' নামে একটি প্রতিষ্ঠান গঠন করে দেশসেবার কাজে নিজেকে নিয়োজিত করেন। ১৯৩৩ সালে 'নারী সত্যাগ্রহ সমিতি' গঠন করেন। তিনি দক্ষিণ কলকাতার কংগ্রেসের সেক্রেটারি ও চব্বিশ-পরগনার কংগ্রেসের ভাইস-প্রেসিডেন্ট ছিলেন। আইন অমান্য আন্দোলন এর কাজ করার সময় তিনি গ্রেপ্তার হন ও তিনমাস জেল খাটেন।

মৃত্যু
১৯৭১ সালে ৬ জুন মারা যান লাবণ্যপ্রভা দত্ত।

তথ্যসূত্র 

১৮৮৮-এ জন্ম
১৯৭১-এ মৃত্যু
বাংলাদেশী বিপ্লবী
ভারতীয় বিপ্লবী
রাজনীতিতে ভারতীয় নারী
নদিয়া জেলার ব্যক্তি
পশ্চিমবঙ্গের ভারতীয় স্বাধীনতা কর্মী
বাঙালি বিপ্লবী
ভারতীয় স্বাধীনতার বিপ্লবী আন্দোলন
নারী বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
মাস্কাট আন্তর্জাতিক বিমানবন্দর

মাস্কাট আন্তর্জাতিক বিমানবন্দর IATA: MCT, ICAO: OOMS), সাবেক সীব আন্তর্জাতিক বিমানবন্দর নামে পরিচিত, ওমানের প্রধান বিমানবন্দর। এটি প্রাচীন নগরী এবং রাজধানী শহর মাস্কাট  থেকে ৩২ কিমি দুরে মেট্রোপলিটন এলাকার মধ্যে অবস্থিত। এটি দেশের প্রধান বিমান সংস্থা ওমান এয়ারের মুল কেন্দ্র এবং আঞ্চলিক এবং আন্তর্জাতিক ইউরোপ এবং এশিয়াতে পরিসেবা দিয়ে থাকে।

ইতিহাস 
এই বিমানবন্দর সীব আন্তর্জাতিক বিমানবন্দর নামে ১৯৭৩ সালে চালু হয়, যেটি বায়াত আল ফালাজ নামে ছোট বিমানবন্দরকে প্রতিষ্ঠাপিত করে। 

এই বন্দর রয়্যাল এয়ার ফোর্স BAe Nimrods অতীতে এবং ১৯৯১ উপসাগরীয় যুদ্ধে এটি ব্যবহার করে। এই বিমান বন্দর ওমানের রয়াল নেভিও ব্যবহার করে।  
২০০৮ সালের ১ ফেব্রুয়ারি, এই বিমানবন্দরের নাম পরিবর্তন করে মাস্কাট আন্তর্জাতিক বিমানবন্দর করা হয়।

সুবিধাসমূহ 
এই বিমান বন্দরের আয়তন . প্রথমে এটিতে একটি যাত্রী টার্মিনাল ভবন, একটি রানওয়ে সেই সঙ্গে ছোট কার্গো এবং রক্ষণাবেক্ষণ সুবিধা ছিল। বর্তমানে বড় ধরনের সম্প্রসারণ কাজ চলছে, যাতে দ্বিতীয় রানওয়ে ও নতুন যাত্রী টার্মিনাল এবং নিয়ন্ত্রণ কক্ষ রয়েছে।

বর্তমান টার্মিনাল 
এই বিমানবন্দরে বর্তমানে একটি দ্বিতল যাত্রী টার্মিনাল আছে। এটি বর্তমানে T-আকৃতির এবং ৫৮টি চেক-ইন কাউন্টার, ২৩টি নির্গমন পথ, ৩টি লাগেজ বেল্ট এবং কিছু পরিসেবা কাউন্টার ও দোকান আছে।  ১৯৭০ সালে থেকে এই ভবন কয়েকবার সম্প্রসারণ করা হয়েছে, অধিকতর যাত্রীসেবার জন্য।  যাইহোক, এখানে কোন বিমান এখনও জেট-ব্রিজে দাড়ায় না, সেজন্য বাসের মাধ্যমে যাত্রীদের বিমানে নেয়া হয়। নতুন টার্মিনাল সম্পূর্ণ প্রস্তুত হলে, বর্তমান ভবনটি "টার্মিনাল -২ " নামে সুলভ বিমানের জন্য পরিচালিত হবে।

ভবিষ্যত টার্মিনাল 
বর্তমান টার্মিনালটি সম্পূর্ণ নতুন ও সুপরিসর আধুনিক সুবিধাসম্বলিত টার্মিনানে স্থানান্তর করা হবে যেটি বর্তমান টার্মিনালটির উত্তরে অবস্থিত। নতুন ভবনটি সেপ্টেম্বর ২০১৬ সময়ে নির্মাণাধীন এবং প্রথম পর্যায়ের কাজ শেষ হলে এখানে ১২ মিলিয়ন যাত্রী ধারণক্ষমতা হবে। পরবর্তীতে ২য় এবং ৩য় পর্যায়ের কাজ শেষ হলে বছরে যাত্রী ধারণক্ষমতা হবে যথাক্রমে ২৪ মিলিয়ন এবং ৪৮ মিলিয়ন। প্রথম পর্যায় শেষ হলে আয়তন হবে ৫৮০,০০০ বর্গমিটার, ৮৬টি চেক-ইন কাউন্টার, ১০টি বাগেজ বেল্ট, ২৯টি বিমানের জেট-ব্রিজ এবং সেইসঙ্গে নতুন কন্ট্রোল টাওয়ার। নতুন ভবনটি পুরাতন এবং নতুন রানওয়ের মাঝখানে এবং সুপরিসর বিমান, যেমনএয়ারবাস এ৩৮০ এবং বোয়িং ৭৪৭ হান্ডেল করতে পারবে। নতুন টার্মিনালটির নিরমান কাজ শেষ এবং সম্পূর্ণ চালু হলে, পুরাতন টার্মিনালটি সুলভমূল্যের বিমানের জন্য ব্যবহৃত হবে।

রানওয়ে এবং বর্হিবাস 
এই বিমানবন্দরে একটি মাত্র রানওয়ে আছে। সেপ্টেম্বর ২০১৬ পর্যন্ত, নতুন নির্মিত ২য় রানওয়ে চালু হয়েছে এবং পুরাতন রানওয়েটি আধুনিক সুবিধাদি যুক্ত করার জন্য বন্ধ আছে, নতুন টার্মিনাল ভবন নিরমানের অংশ হিসাবে। বর্তমানে এখানে ৩২টি কাউন্তার আছে।

বিমান এবং গন্তব্যস্থল

যাত্রী 
নিম্নলিখিত বিমানগুলি মাস্কাট থেকে নিয়মিত পরিচালিত হয়:

কার্গো

পরিসংখ্যান

প্রবেশ 
এই বিমানবন্দরটি মাস্কাট এবং সীব এর মধ্যবর্তী "সুলতান কাবুজ হাইওয়ের" সন্নিকটে অবস্থিত। ট্যাক্সি, গাড়ী পরিসেবা আছে। বিমানবন্দরের সামনে হাইওয়েতে গনপরিবহনের বাস স্টেশন আছে।

তথ্যসূত্র 

মাসকাট, ওমানের অর্থনীতি
লাঙটাঙ রাষ্ট্রীয় নিকুঞ্জ

লাঙটাঙ রাষ্ট্রীয় নিকুঞ্জ বা লাংতাং জাতীয় উদ্যান (নেপালি ভাষায়: लाङटाङ राष्ट्रिय निकुञ्ज) নেপালের চতুর্থ জাতীয় উদ্যান। এটি ১৯৭৬ সালে হিমালয় অঞ্চলের প্রথম জাতীয় উদ্যান হিসেবে প্রতিষ্ঠিত হয়। এই উদ্যানে ভূমির উচ্চতা সর্বোচ্চ ৬,৪৫০ মিটার পর্যন্ত পৌছেছে। লাংতাং জাতীয় উদ্যান প্রায় ১,৭১০ বর্গ কিলোমিটার এলাকা জুড়ে বিস্তৃত। নেপালের নুয়াকোট, রাসুয়া এবং সিন্দুলফালচোক  - এই তিনটি জেলাতে উদ্যানের এলাকা ছড়িয়ে রয়েছে। তিব্বতের কোমোলাংমা জাতীয় প্রকৃতি অভয়ারন্যের সাথে এই উদ্যানের সংযুক্ত। হিমালয়ের গোসাইকুন্দা হ্রদ এই উদ্যানেরই অন্তর্গত। হ্রদটি সমুদ্রপৃষ্ঠ থেকে ৪,৩০০ মিটার উপরে অবস্থিত। গোসাইকুন্দা হ্রদ এবং দোর্জে লাকপা পর্বতশৃঙ্গ উদ্যানের পূর্ব-পশ্চিম থেকে দক্ষিণ-পূর্ব বরাবর অবস্থিত। লাংতাং জাতীয় উদ্যানের সর্বোচ্চ চূড়া লাংতাং লিরুং, যার উচ্চতা ৭,২৪৫ মিটার।

উদ্যানটির উত্তর এবং পূর্বের প্রান্ত তিব্বতের সীমান্ত বরাবর অবস্থিত। পশ্চিমপ্রান্তে রয়েছে ভোটেকোশি এবং ত্রিশুলি। লাংতাং জাতীয় উদ্যানের দক্ষিণ প্রান্ত কাঠমান্ডু উপত্যকা থেকে ৩২ উত্তরে অবস্থিত।

ইন্দো-মালায়ান এবং প্যালিয়ার্কটিক – দুইটি জীবভৌগলিক অঞ্চলের বৈশিষ্ট্যই এই উদ্যানে পরিলক্ষিত হয়।

ইতিহাস
১৯৭০ সালে রাজসভার নির্দেশে লাংতাং জাতীয় উদ্যান প্রতিষ্ঠিত হয়। এতাই হিমালয় অঞ্চলের প্রথম সংরক্ষিত অঞ্চল। ১৯৭৫ সালে এটি গেজেটের অন্তর্ভুক্ত হয়। ১৯৯৮ সালে অতিরিক্ত ৪২০ বর্গকিলোমিটার এলাকা যুক্ত করা হয়। নেপাল সরকার এই উদ্যানের বন,বন্যপ্রাণী এবং সাংস্কৃতিক ঐতিহ্য সংরক্ষণে বিশেষ ব্যবস্থা গ্রহণ করে। এছাড়া অন্যান্য প্রাকৃতিক সম্পদের সংরক্ষণ এবং বিকল্প শক্তির বিকাশেও সরকার গুরুত্বের সাথে বিভিন্ন ব্যবস্থা গ্রহণের উদ্যোগ নেয়।

জলবায়ু
দক্ষিণ-পশ্চিমের গ্রীষ্ম মৌসুমি জলবায়ু লাংতাং জাতীয় উদ্যানকে প্রভাবিত করে। উদ্যানের ভূমির উচ্চতায় ব্যাপক তারতম্য থাকায় তাপমাত্রাতেও পার্থক্য ঘটে। অধিকাংশ বৃষ্টিপাত জুন থেকে সেপ্টেম্বর পর্যন্ত ঘটে। অক্টোবর থেকে নভেম্বর এবং এপ্রিল থেকে মে পর্যন্ত সূর্যালোক বেশি থাকে, ফলে উষ্ণতাও যথেষ্ট থাকে। তবে রাতের বেলা তাপমাত্রা বেশ কমে যায়। বসন্তকালে ৩,০০০ মিটারের উর্ধ্বে বৃষ্টিপাত অনেক সময় তুষারপাতে রূপ নেয়। ডিসেম্বর থেকে মার্চ পর্যন্ত দিনের বেলা আকাশ পরিষ্কার থাকে এবং আবহাওয়া উষ্ণ থাকে। তবে রাতের বেলা তাপমাত্রা শূণ্যের নিচে নেমে যায়।

উদ্ভিদ
লাংতাং জাতীয় উদ্যানে ১৪ ধরনের উদ্ভিদের দেখা পাওয়া গেছে। এগুলো ১৮টি ভিন্ন বাস্তসংস্থার অধীন। উচ্চ স্থানে আলপান তুন্দ্রা থেকে নিচে ১,০০০ মিটার স্থানের দিকে যথেষ্ট বৃক্ষরাজির সমাবেশ রয়েছে।

তথ্যসূত্র

নেপালের জাতীয় উদ্যান
জীববৈচিত্র্য
মিশিং ভাষা

মিশিং  বা ভৈয়ামর মিরি বা তাকাম একটি ভাষা যা মিচিং লোকের দ্বারা কথিত। মিচিং ভাষা প্রায় ৫ লাখ লোকের কথ্য ভাষা এবং মিশিং ভাষী লোকের অধিকাংশ আসামের লখিমপুর, শোণিতপুর, ধেমাজী, ডিব্রুগড়, শিবসাগর, যোরহাট, গোলাঘাট, এবং তিনসুকীয়া জেলায় বাস করে। মিচিং আগম কেবাং মিচিং ভাষার মুখ্য সাহিত্যিক অনুষ্ঠান।

ভৌগোলিক বিচরণ
মিশিং ভাষী লোক আসামে এবং অরুণাচল প্রদেশ বাস করে।
মিশিং ভাষী লোক আসামের যে জায়গাসমূহে বাস করে:
 লখিমপুর
 শোণিতপুর
 ধেমাজি
 ডিব্রুগড়
 শিবসাগর
 যোরহাট
 গোলাঘাট
 তিনসুকীয়া

মিশিং ভাষী লোক অরুণাচল প্রদেশের যে জায়গাসমূহে বাস করে:
 ডাপোরিজো
 পাসিঘাট
 জিরো

তথ্যসূত্র

আসামের ভাষা
ভারতের বিপন্ন ভাষা
ফয়েরবাক সম্বন্ধে থিসিসসমূহ

ফয়ারবাখ সম্বন্ধে অভিসন্দর্ভরাজি () হচ্ছে দার্শনিক কার্ল মার্কস লিখিত এগারোটি সংক্ষিপ্ত নোট। এটি ১৮৪৫ সালে লিখিত জার্মান ভাবাদর্শ নামক গ্রন্থের প্রথম অধ্যায়ের জন্য রচিত মৌলিক রূপরেখা। ১৮৮৮ সালে ফ্রিডরিখ এঙ্গেলসের লুডভিগ ফয়ারবাখ নামক পুস্তকে এই অভিসন্দর্ভাবলি প্রকাশিত হয়।

তথ্যসূত্র

সাম্যবাদ সম্পর্কিত বই
কার্ল মার্কসের বই
সাম্যবাদী বই
সিংহ দরবার

সিংহ দরবার (বা সিংহ প্রাসাদ) (নেপালী: सिंहदरवार, ইংরেজি: Singha Durbar) হল নেপালের রাজধানী কাঠমাণ্ডুতে অবস্থিত রাণা বংশর একটি প্রাসাদ। কাঠমাণ্ডুর মধ্যাঞ্চল তথা বাবর মহল এবং থাপাথালি দরবার এর উত্তরদিকে এবং ভদ্রকালির পূর্বদিকে সিংহ প্রাসাদ অবস্থিত। ১৯০৮ সালের জুন মাসে চন্দ্র শামসের জে.বি.আর. এই প্রাসাদটি নিৰ্মাণ করেছিল।

ইতিহাস
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।

ডিজাইন

বাহ্যিক গঠন
কুমার নরসিংহ রাণা এবং কিশোর নরসিংহ রাণা এর গাঠনিক রুপাংকন করেছিলেন। পেলেডিয়ান স্থাপত্য, করিনথিয়ান, নব্য-ধ্রুপদী স্থাপত্য শৈলীর এক অনন্য উদাহরণ হিসেবে সিংহ দরবার নিৰ্মাণ করা হয়।

অভ্যন্তরীণ গঠন
১৯৭৩ সালের অগ্নিকাণ্ডের আগে সিংহ প্রাসাদে সাতটি প্রাঙ্গণ এবং ১৭০০ টি কক্ষ ছিল। প্ৰতিটি কক্ষের মেজে মার্বেলের নিৰ্মিত, রূপালী আসবাবপত্র এবং স্ফটিক বাতিতে পরিপূৰ্ণ ছিল।

রাজ্য সভাঘর

রাজ্য সভাঘর টি সিংহ দরবারের সবথেকে বড় এবং সবথেকে অলংকৃত কক্ষ। এই সভাকক্ষটি বিদেশ থেকে আমদানি করা সামগ্ৰী দিয়ে সজ্জিত; যেমন- মুরানো কাঁচ, ক্রিস্টাল বিজলী বাতি, বেলজিয়ান দর্পণ এবং দেওয়াল ও ছাদে খুদিত বিভিন্ন ধরনের ফুলের নমুনার সাথে ইতালীয় মাৰ্বলের মেঝে।

গেলারী বৈঠক
চন্দ্ৰ শামসের একটা ব্যক্তিগত নাট্যশালা নিৰ্মাণ করেছিলেন যার নাম গেলারী বৈঠক রাখা হয়েছিল। একে সংসদ ভবন হিসেবে ব্যবহার করা হত।

নেপাল সরকারের অধীন

বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের প্ৰতিনিধি সভা এবং রাষ্ট্ৰীয় সভার দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।

দুৰ্ঘটনাসমূহ

১৯৭৩ সালের অগ্নিকাণ্ড
১৯৭৩ সালের ৯ জুলাই, সোমবার সিংহ প্রাসাদে ভয়ানক অগ্নিকাণ্ড সংঘটিত হয়েছিল যার ফলস্রুতিতে সিংহ প্রাসাদের ব্যাপক ক্ষয়ক্ষতি হয়েছিল।

২০১৫ সালের ভূমিকম্প
২০১৫ সালের এপ্রিল মাসে নেপালে সংঘটিত ভূমিকম্প সিংহ প্রাসাদ মারাত্মকভাবে ক্ষতিগ্ৰস্ত হয়েছিল।

তথ্যসূত্র

বহিঃসংযোগ

নেপালের দর্শনীয় স্থান
কাঠমান্ডুর প্রাসাদ
প্রধানমন্ত্রীর বাসভবন
১৯০৮-এ নেপালে প্রতিষ্ঠিত
ছাং চিয়াং নদী

ছাং চিয়াং নদী (, ফিনিন: Cháng Jiāng) বা ইয়াং ৎসি চিয়াং নদী (ফিনিন:Yángzǐ Jiāng)  এশিয়ার দীর্ঘতম এবং বিশ্বের মধ্যে তৃতীয় দীর্ঘতম নদী। নদীটি ছিংহাই-তিব্বতের ছিংহাই নামক বরফাবৃত মালভূমি অঞ্চলে থেকে উৎপত্তিলাভ করে দক্ষিণ-পশ্চিম, কেন্দ্ৰীয় এবং পূর্ব চীনের মধ্য দিয়ে বয়ে গিয়ে সাংহাইয়ের কাছে পূর্ব চীন সাগরে পতিত হয়েছে। এর মোট দৈর্ঘ্য প্ৰায়  ৷ এই নদী চীনের এক-পঞ্চমাংশ অঞ্চলের জলের প্ৰধান উৎস এবং এই নদীর উপত্যকায় চীনের এক-তৃতীয়াংশ জনসংখ্যার বাস।

ছাং চিয়াং নদী চীনের ইতিহাস, সংস্কৃতি এবং অৰ্থনীতিতে গুরুত্বপূৰ্ণ স্থান দখল করে আছে। এই নদীর ব-দ্বীপ চীনের মোট দেশজ উৎপাদনের ২০% উৎপন্ন করে। এই নদী বিভিন্ন বাস্তুতন্ত্রের মধ্য দিয়ে প্ৰবাহিত হয়েছে এবং এই অঞ্চলগুলি জীব-বৈচিত্ৰ্যের কারণে খুবই সমৃদ্ধ। সভ্যতার শুরু থেকে এই নদী ব্যবসাবাণিজ্য, জলসেচ, পরিবহন, যুদ্ধ  সকল ক্ষেত্ৰে ব্যবহার হয়ে আসছে। এই নদীর ওপর অবস্থিত "তিন গিরিখাতের বাঁধ" (Three Gorges Dam) নামের বাঁধটি বিশ্বের সৰ্ববৃহৎ জলবিদ্যুৎ উৎপাদন কেন্দ্র হিসেবে স্বীকৃত।

বর্তমানে ছাং চিয়াং নদীটি শিল্পদূষণ, কৃষিদূষণ, ইত্যাদি কারণে ক্ষতির সম্মুখীন। প্রাকৃতিক সুরক্ষিত স্থান হিসেবে এই নদীর কিছু অংশকে সুরক্ষিত করা হয়েছে। এই নদীর পশ্চিম ইউনান অংশটি ইউনেস্কোর দ্বারা স্বীকৃতিপ্ৰাপ্ত বিশ্ব ঐতিহ্যবাহী স্থান "ইউনানের সংরক্ষিত অঞ্চলের তিনটি সমান্তরাল নদী"  (Three Parallel Rivers of Yunnan Protected Areas) নামে সংরক্ষিত বনাঞ্চলের অন্তৰ্ভুক্ত।

নাম

চীনা

ইংরেজি

তিব্বতি

ভূগোল

বৈচিত্র্য

ইতিহাস

নদীর অববাহিকায় অবস্থিত শহরসমূহ

উপনদী 

ছাং চিয়াং নদীর ৭০০ এর ও অধিক উপনদী আছে বলে জানা যায়৷ এর মধ্যে প্রধান কয়েকটি উপনদী হচ্ছে- 
Yalong River 
Min River (Sichuan)
Tuo River
Chishui River 
Jialing River
Wu River 
Qing Jiang
Yuan River
Lishui River
Zi River
Xiang River
Han River (Hanshui)
Gan River (Jiangxi)
Shuiyang River
Qingyi River
Chao Lake
Tai Lake

আলোকচিত্ৰসমূহ

তথ্যসূত্ৰ

আরো দেখুন 
 Carles, William Richard, "The Yangtse Chiang", The Geographical Journal, Vol. 12, No. 3 (Sep., 1898), pp. 225–240; Published by: Blackwell Publishing on behalf of The Royal Geographical Society (with the Institute of British Geographers)
 Danielson, Eric N. 2004. Nanjing and the Lower Yangzi, From Past to Present, The New Yangzi River Trilogy, Vol. II. Singapore: Times Editions/Marshall Cavendish. .
 Danielson, Eric N. 2005. The Three Gorges and The Upper Yangzi, From Past to Present, The New Yangzi River Trilogy, Vol. III. Singapore: Times Editions/Marshall Cavendish. .
 Grover, David H. 1992  American Merchant Ships on the Yangtze, 1920-1941. Wesport, Conn.: Praeger Publishers.
 Van Slyke, Lyman P. 1988. Yangtze: nature, history, and the river. A Portable Stanford Book. 
 Winchester, Simon. 1996. The River at the Center of the World: A Journey Up the Yangtze and Back in Chinese Time, Holt, Henry & Company, 1996, hardcover, ; trade paperback, Owl Publishing, 1997, ; trade paperback, St. Martins, 2004, 432 pages,

বহিঃসংযোগ 
* 
 Yangtze Three Gorges Gallery
 Yangtze river gallery

নদী
চীন
চীনের নদী
সিচুয়ানের নদী
তিব্বতের নদী
লরা মার্কস

জেনি লরা মার্কস () (২৬ সেপ্টেম্বর ১৮৪৫ – ২৫ নভেম্বর ১৯১১), লরা মার্কস নামে অধিক পরিচিত। তিনি কার্ল মার্কসের এবং জেনি ফন ভস্টফালেনের দ্বিতীয় কন্যা ছিলেন। ১৮৬৮ সালে তিনি পল লাফার্গকে বিয়ে করেন। ১৯১১ সালে তারা দুজনই আত্মহত্যা করেন।

তথ্যসূত্র 

১৮৪৫-এ জন্ম
১৯১১-এ মৃত্যু
মার্কসবাদী রাজনীতিবিদ
জার্মান বিপ্লবী
জার্মান সাম্যবাদী
কার্ল মার্কস
জার্মান মার্ক্সবাদী
জার্মান সমাজতন্ত্রী
১৯১১-এ আত্মহত্যা
যুক্তরাজ্যে প্রবাসী
ইহুদি সমাজতান্ত্রিক